als_Latn dik_Latn sna_Latn
Gjykata Kushtetuese e Kosovës rrëzoi me shumicë votash zgjedhjen e Isa Mustafës si kryetar të Kuvendit. Me shumicën e votave të gjyqtarëve përbërës të Gjykatës Kushtetuese pranuan kërkesën e PDK-së së Hashim Thaçit duke e quajtur të pavlefshëm zgjedhjen e Isa Mustafës në krye të Kuvendit seancën e konstituimit të 17 korrikut 2014.
Në vendim argumentohet se nuk ishte grupi më i madh parlamentar ai që propozoi Kryetarin e Kuvendit dhe, rrjedhimisht, është i pavlefshëm. Ndërkohë blloku i partive të koalicionit Lidhja Demokratike e Kosovës, Aleanca për Ardhmërinë e Kosovës dhe Nisma pretendon se zgjedhja e Mustafës ishte kushtetuese. Në seancën dëgjimore përfaqësuesja e koalicionit LDK, AAK Vjosa Osmani deklaroi se zgjedhja e Mustafës ishte kushtetuese , duke argumentuar se grupi më i madh parlamentar është ai i partive LDK, AAK dhe Nisma dhe jo ai i PDK-së. Kurse Partia Demokratike me përfaqësues Arsim Bajrami, u shpreh se në bazë të rezultatit të zgjedhjeve të 8 qershorit, subjekti më i madh parlamentar është Partia Demokratike e Kosovës dhe rrjedhimisht duhet të njihet edhe si grupi më i madh parlamentar, gjë e cila i jep automatikisht të drejtën e propozimit të kryetarit të Kuvendit.
Në arsyetimin e vendimit saktësohet se:
1- mbledhja dhe procedura e ndjekur pas pezullimit të seancës konstitutive, më 17 korrik 2014, nga Kryesuesja, për shkak të mungesës së kuorumit, kanë shkelur nenin 67 (2) në lidhje me nenin 64 (1) të Kushtetutës dhe Kreun III të Rregullores së punës që zbaton këto nene;
2- Vendimi Nr. 05-V-001, i 17 korrikut 2014, është jokushtetues, si për nga procedura e ndjekur, ashtu edhe për nga përmbajtja, pasi nuk ishte grupi më i madh parlamentar ai që propozoi Kryetarin e Kuvendit dhe, rrjedhimisht, është i pavlefshëm;
3- Seanca konstituive e Kuvendit, që ka filluar më 17 korrik 2014, nuk është realizuar plotësisht, konkretisht nuk janë zgjedhur Kryetari dhe nënkryetarët e Kuvendit. Rrjedhimisht,
Kuvendi duhet ta përfundojë seancën konstitutive duke zgjedhur Kryetarin dhe nënkryetarët në pajtim me nenin 67 (2) në lidhje me nenin 64 (1) të Kushtetutës dhe me Kreun III të Rregullores së punës që zbaton këto nene dhe në pajtim me këtë Aktgjykim.
als_Latn als_Latn als_Latn als_Latn als_Latn als_Latn als_Latn